Ulster Hall

Ulster Hall - Белфаст орталығында, Бедфорд-стритте орналасқан концерт залы, қазір архитектура ескерткіші болып табылады. Ғимаратта эстрада әншілерінің концерттері, классикалық музыка ансамбльдерінің қойылымдары, қолөнер жәрмеңкелері мен саяси партиялардың конференциялары өтеді.
 Тарихы 
Ғимарат 1859 жылы архитектор Дж.Барре (Альберт мемориалды сағатын құруға жауапты) жобасымен «Ulster Hall Company» компаниясының тапсырысымен салынған. Салтанатты ашылу 1862 жылы өтті, залдың бастапқы функциясы - кеңейіп жатқан қаланың қажеттіліктері үшін көп мақсатты кеңістікті қамтамасыз ету болды.

Концерт залы 1902 жылы Белфаст қалалық кеңесімен (ол кезде Белфаст корпорациясы деп аталатын) 13 500 фунт стерлингке сатып алынған және сол кезден бастап мемлекеттік мекеме ретінде қолданылып келеді. Екінші дүниежүзілік соғыс кезінде ол Солтүстік Ирландияда орналасқан американдық сарбаздардың көңіл көтеруіне арналған би залына айналды.

 Mulholland Grand Organ 
Ольстер Холлде көне жұмыс істейтін классикалық ағылшын органы сақталады. Мюлхолландтың үлкен органы Белфасттың бұрынғы мэрінің Эндрю Мюлхолланд есімімен аталады. Ол 1860-шы жылдары залға аспапты сатып алу үшін 3000 фунт стерлинг берген. Аспап William Hill & Son компаниясының тапсырысымен жасалған және залдың ресми ашылудан кейін қалаға сыйға тартылған. 1970- ші жылдардың соңында орган William Hill & Son-дің өзіндік дизайнымен толығымен қалпына келтірілді. Мюлхолландтің шөбересі, Данлитттің 4-ші бароны Генри Малхолланд оның қалпына келтірілуін қадағалады.

 Джозеф Уильям Кэридің суреттері 
1902 жылы Белфаст қалалық кеңесі жергілікті суретші  Джозеф Уильям Кэри Ольстер Холлға орнату үшін кенепке Белфаст тарихынан он үш көріністі салуды тапсырды. Көріністер қаланы және оның айналасын тарихи және мифологиялық әсерлермен бейнелейді.

Кейіннен картиналар екі рет қалпына келтірілді: 1989 және 2009 жылдары сәйкесінше Kiffy Stainer-Hutchins & Co және King’s Lynn компанияларымен.

 Маңызды өнер көрсетілімдері 

Мюзик-холл тарихы әртүрлі мәдени жобаларды, оның ішінде Чарльз Диккенстің шығармаларын оқуды, актерлік труппалардың, эстрада музыканттарының, опера әншілерінің, сондай-ақ рок әртістердің қойылымдарын қамтиды.

 1964 жылдың шілдесінде осы залда The Rolling Stones тобы өнер көрсетті. Музыканттар концертті тоқтатқанға дейін тек 3 әнді орындай алды.
 Ольстер Холлда Led Zeppelin тобы өздерінің «Stairway to Heaven» әнін алғаш рет 1971 жылы 5 наурызда көпшілікке орындады.
 Рори Галлахер Ольстер Холлда бүкіл мансабы кезінде бірнеше рет өнер көрсетті.
 Австралияның AC / DC рок тобы 1979 жылы Ольстер-холлда өнер көрсетті
 Гитарист Гэри Мур 1984 жылы Ульстер Холлда өнер көрсетті, Фил Линотт арнайы қонақ ретінде болды, бұл іс-шара түсіріліп, музыканттың  Emerald Aisles Live in Ireland концерт жазбасына енгізілді.
 Американдық Metallica тобы осы залда 1986 жылдың қыркүйегінде  Anthrax тобымен бірге өнер көрсетті.
 Slayer тобы 1988 жылы қыркүйекте Ольстер Холлда өнер көрсетті. 1994 жылы топ Machine Head қолдауымен Divine Intervention атты еуропалық турнені  бастады.
 Simple Minds 1989 жылы 26 қыркүйегінде Ольстер Холлда өздерінің Street Fighting Years туры аясында өнер көрсетті.
 Whole Lotta Led трибьют-тобы 2002 жылы 10 ақпанда Led Zeppelin IV 30 жылдық мерейтойлық туры аясында Led Zeppelin IV альбомын түгел орындады.
 2012 жылы Machine Head тобы Ольстер Холлда жеке концерт берді. Олардың АҚШ-тан тыс жерлердегі алғашқы өнерлері Slayer тобының 1994 жылғы көрсетілімі болған дәл сол жерде болды.
 Muse 2015 жылы 15 наурызда Psycho UK Tour деп аталатын кішігірім қойылымдарында өнер көрсетті.
 2016 жылы Westlife тобының жетекші вокалисті Шейн Файлан өзінің концерттік туры кезінде осы залда 2015 жылы шыққан «Right Here» атты жеке альбомын қолдау үшін өнер көрсетті.
 2019 жылдың 14 қаңтарында Ольстер-Холлда американдық Mastodon металл тобының концерті өтті.

 Қосымша әдебиет 
 Lord Henry Dunleath, Dr Donald Davison, «The Ulster Hall Organ», 1978, 1997
 Herbert Westerby, «The Complete Organ Recitalist», 1927

 Сілтеме 
 Ресми сайт «Ulster Hall»
 «About Ulster Hall» — Belfast City Council

Санат: Әліпби бойынша ғимараттар